

**Қазақстан Республикасы Парламентінің кезекті сайлауын тағайындау туралы**

Қазақстан Республикасы Президентінің Жарлығы 1999 жылғы 7 шілде N 168

      Қазақстан Республикасы Конституциясының 44 бабының 2) тармақшасына, "Қазақстан Республикасындағы сайлау туралы" Конституциялық заңының 69 және 85 баптарына сәйкес қаулы етемін:

      1. Қазақстан Республикасы Парламентінің Сенаты депутаттарының кезекті сайлауы 1999 жылғы 17 қыркүйекке тағайындалсын.

      2. Қазақстан Республикасы Парламентінің Мәжілісі депутаттарының

кезекті сайлауы 1999 жылғы 10 қазанға тағайындалсын.

     3. Қазақстан Республикасының Үкіметі, облыстар, Астана және Алматы

қалаларының әкімдері Қазақстан Республикасы Парламенті депутаттарының

сайлауын ұйымдастыру, материалдық-техникалық және қаржылық қамтамасыз ету

жөніндегі барлық қажетті шараларды мүлтіксіз қабылдасын.

     4. Осы Жарлық жарияланған күнінен бастап күшіне енеді.

     Қазақстан Республикасының

            Президенті

     Оқығандар:

          (Қасымбеков Б.А.)

          (Нарбаев Е.Ә.)

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК